CELEX: 
Language: lv
Date: 2020-04-08 00:00:00
Title: KOMISIJAS DELEĢĒTĀ REGULA (ES) …/.. ar kuru Eiropas Parlamenta un Padomes Regulas (ES) 2019/1021 I pielikumu groza attiecībā uz perfluoroktānskābes (PFOA), tās sāļu un ar PFOA saistītu savienojumu iekļaušanu sarakstā

EIROPAS
                           KOMISIJA
                                                   Briselē, 8.4.2020.
                                                   C(2020) 1973 final
                      KOMISIJAS DELEĢĒTĀ REGULA (ES) …/..
                                       (8.4.2020),
   ar kuru Eiropas Parlamenta un Padomes Regulas (ES) 2019/1021 I pielikumu groza
   attiecībā uz perfluoroktānskābes (PFOA), tās sāļu un ar PFOA saistītu savienojumu
                                  iekļaušanu sarakstā
                               (Dokuments attiecas uz EEZ)
LV                                                                                   LV
 ---pagebreak---                                   PASKAIDROJUMA RAKSTS
   1.       DELEĢĒTĀ AKTA KONTEKSTS
   Regulas (ES) 2019/1021 1. pants par minētās regulas mērķi nosaka aizsargāt cilvēka veselību
   un vidi no noturīgiem organiskajiem piesārņotājiem (NOP), aizliedzot, pēc iespējas drīz
   pakāpeniski izbeidzot vai ierobežojot tādu vielu ražošanu, laišanu tirgū un izmantošanu, uz
   kurām attiecas Stokholmas Konvencija par noturīgiem organiskajiem piesārņotājiem.
   Stokholmas konvencijas Pušu devītā konference, kas no 2019. gada 29. aprīļa līdz 10. maijam
   notika Ženēvā, Šveicē, pieņēma lēmumus par papildu ķīmisko vielu iekļaušanu Konvencijas
   A pielikumā. Šīs reglamentējošās darbības un lēmumi būtu jāatspoguļo Regulas
   (ES) 2019/1021 I pielikumā. Ar šo deleģēto aktu īsteno lēmumu SC-9/12 par
   perfluoroktānskābi (PFOA), tās sāļiem un ar PFOA saistītiem savienojumiem. Saskaņā ar
   Regulas (ES) 2019/1021 15. panta 1. punkta otro daļu par pārējiem Pušu konferences
   lēmumiem attiecībā uz ķīmisko vielu iekļaušanu A pielikumā tiks pieņemti atsevišķi deleģētie
   akti.
   2.       PIRMS AKTA PIEŅEMŠANAS NOTIKUSĪ APSPRIEŠANĀS
   Grozījumu projekts 2019. gada 26. novembrī tika apspriests ar ekspertu grupu (“NOP jomā
   kompetento iestāžu sanāksme”), un tās komentāri tika ņemti vērā, ciktāl tas iespējams.
   Ekspertu grupā bija pārstāvētas visas ieinteresētās personas – dalībvalstu, Eiropas Ķimikāliju
   aģentūras, ķīmiskās rūpniecības un pilsoniskās sabiedrības pārstāvji.
   No 2019. gada 7. novembra līdz 2019. gada 5. decembrim notika tiesību akta projekta
   sabiedriskā apspriešana. No ieinteresētajām personām tika saņemti vairāki komentāri,
   galvenokārt par nesakritībām starp atkāpēm no esošā ierobežojuma, kas attiecībā uz PFOA,
   tās sāļiem un ar PFOA saistītiem savienojumiem noteikts REACH regulā (Regulas (EK)
   Nr. 1907/2006 XVII pielikuma 68. ieraksts), un tiesību akta projektā paredzētajiem
   izņēmumiem. Komisija priekšlikumā iekļāva izņēmumus, kas iekļauti gan saskaņā ar
   Stokholmas konvenciju pieņemtajā lēmumā SC-9/12, gan REACH regulā noteiktajā
   ierobežojumā. Kas attiecas uz ilgumu, Komisija izvēlējās noteikt 5 gadu termiņu
   izņēmumiem, kuriem REACH regulā noteiktajā ierobežojumā termiņš nebija norādīts, bet
   REACH regulā noteiktā ierobežojuma termiņu izņēmumiem, kuru ilgums ir īsāks par
   5 gadiem. Kas attiecas uz atkāpēm, kuras piešķirtas REACH regulā noteiktā ierobežojuma
   satvarā, bet saskaņā ar Stokholmas konvenciju pieņemtajā lēmumā SC-9/12 nav iekļautas,
   Komisija ierosina šādas atkāpes piemērot līdz lēmuma SC-9/12 spēkā stāšanās dienai
   (2020. gada 3. decembrim). Rūpniecības nozarēm, kas izmantoja atkāpes no REACH regulā
   noteiktā ierobežojuma, tas dos vairāk laika, lai pakāpeniski atteiktos no PFOA, un vienlaikus
   ļaus ievērot lēmuma SC-9/12 īstenošanas grafiku. Pārējie komentāri attiecās uz nejauša
   mikrokontaminanta (UTC) robežvērtībām, kas noteiktas PFOA konkrētās vielās, maisījumos
   un izstrādājumos. Komisija ir nolēmusi dažas UTC robežvērtības palielināt, bet lūgt ECHA
   sagatavot detalizētu zinātnisku novērtējumu ar mērķi šādas robežvērtības pārskatīt, cik drīz
   vien iespējams.
   3.       DELEĢĒTĀ AKTA JURIDISKIE ASPEKTI
   Pamatojoties uz notikumu attīstību saistībā ar NOP konvenciju un kā prasīts Regulas
   (ES) 2019/1021 15. panta 1. punktā, ar deleģēto aktu tiek grozīts I pielikumā iekļautais
   ķīmisko vielu saraksts.
LV                                                1                                               LV
 ---pagebreak---                            KOMISIJAS DELEĢĒTĀ REGULA (ES) …/..
                                                  (8.4.2020),
      ar kuru Eiropas Parlamenta un Padomes Regulas (ES) 2019/1021 I pielikumu groza
      attiecībā uz perfluoroktānskābes (PFOA), tās sāļu un ar PFOA saistītu savienojumu
                                             iekļaušanu sarakstā
                                         (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2019. gada 20. jūnija Regulu (ES) 2019/1021 par
   noturīgiem organiskajiem piesārņotājiem1 un jo īpaši tās 15. panta 1. punktu,
   tā kā:
   (1)     Ar Regulu (ES) 2019/1021 tiek īstenotas saistības, kuras Savienība uzņēmusies
           saskaņā ar Stokholmas Konvenciju par noturīgajiem organiskajiem piesārņotājiem2
           (“Konvencija”) un 1979. gada Konvencijai par gaisa pārrobežu piesārņojumu lielos
           attālumos pievienoto Protokolu par noturīgajiem organiskajiem piesārņotājiem3
           (“Protokols”).
   (2)     Konvencijas A pielikumā (“Izmantošanas un ražošanas pārtraukšana”) ir to ķīmisko
           vielu saraksts, kuru ražošanu, izmantošanu, importēšanu un eksportēšanu katrai
           Konvencijas Pusei ir pienākums aizliegt un/vai attiecībā uz kurām katrai Konvencijas
           Pusei ir pienākums veikt juridiskos un administratīvos pasākumus, kas vajadzīgi, lai
           šādu ražošanu, izmantošanu, importēšanu un eksportēšanu pārtrauktu.
   (3)     Konvencijas Pušu konference saskaņā ar Konvencijas 8. panta 9. punktu savā devītajā
           sanāksmē nolēma grozīt Konvencijas A pielikumu, lai tajā iekļautu perfluoroktānskābi
           (PFOA), tās sāļus un ar PFOA saistītus savienojumus. Šis grozījums ietver dažādus
           īpašus izņēmumus.
   (4)     Tāpēc arī Regulas (ES) 2019/1021 I pielikuma A daļa, kurā ietverts to vielu saraksts,
           kas uzskaitītas Konvencijā un Protokolā, kā arī to vielu saraksts, kas uzskaitītas tikai
           Konvencijā, būtu jāgroza, lai tajā iekļautu PFOA, tās sāļus un ar PFOA saistītus
           savienojumus.
   (5)     PFOA, tās sāļi un ar PFOA saistīti savienojumi ar dažām atkāpēm ir minēti Eiropas
           Parlamenta un Padomes Regulas (EK) Nr. 1907/20064 XVII pielikuma sarakstā.
   1
           OV L 169, 25.6.2019., 45. lpp.
   2
           OV L 209, 31.7.2006., 3. lpp.
   3
           OV L 81, 19.3.2004., 37. lpp.
   4
           Eiropas Parlamenta un Padomes Regula (EK) Nr. 1907/2006 (2006. gada 18. decembris), kas attiecas
           uz ķimikāliju reģistrēšanu, vērtēšanu, licencēšanu un ierobežošanu (REACH), un ar kuru izveido
           Eiropas Ķimikāliju aģentūru, groza Direktīvu 1999/45/EK un atceļ Padomes Regulu (EEK) Nr. 793/93
           un Komisijas Regulu (EK) Nr. 1488/94, kā arī Padomes Direktīvu 76/769/EEK un Komisijas Direktīvu
LV                                                      2                                                   LV
 ---pagebreak---          Minētās atkāpes novērtēja Noturīgo organisko piesārņotāju izvērtēšanas komiteja
         (POPRC), un rezultātā daļu no tām Pušu konferencei neieteica. Līdz ar to Pušu
         konferences lēmums (SC-9/12) ietver dažas, bet ne visas atkāpes, kas iepriekš
         piešķirtas ar Regulu (EK) Nr. 1907/2006. Ņemot vērā to, ka POPRC novērtējuma
         pamatā bija jaunākā informācija, un ņemot vērā Padomes Lēmumu (ES) 2019/6395, ir
         lietderīgi Regulas (ES) 2019/1021 I pielikumā iekļaut tikai tos īpašos izņēmumus, kas
         piešķirti saskaņā ar Konvenciju un Savienībā ir vajadzīgi.
   (6)   Konvencijas Pušu konference savā devītajā sanāksmē pieņēma lēmumu par īpašu
         izņēmumu, kas nav iekļauts Regulas (EK) Nr. 1907/2006 XVII pielikumā. Tas attiecas
         uz perfluoroktiljodīdu saturoša perfluoroktilbromīda lietošanu farmaceitisko produktu
         ražošanai. Ņemot vērā to, ka laikā, kad notika PFOA, tās sāļu un ar PFOA saistītu
         savienojumu iekļaušana Regulas (EK) Nr. 1907/2006 XVII pielikuma sarakstā,
         informācija par šādu lietojumu nebija pieejama, un to, ka vēlāk Eiropas Ķimikāliju
         aģentūra minēto lietojumu ir novērtējusi6, tiek uzskatīts par lietderīgu šo īpašo
         izņēmumu iekļaut Regulas (ES) 2019/1021 I pielikumā.
   (7)   Lai stiprinātu Regulas (ES) 2019/1021 3. panta piemērošanu un izpildes panākšanu
         Savienībā, būtu jānosaka robežvērtība attiecībā uz PFOA, tās sāļiem un ar PFOA
         saistītiem savienojumiem, kuri vielās, maisījumos un izstrādājumos konstatējami kā
         nejaušs mikrokontaminants. Šīs robežvērtības lielumam vajadzētu būt 0,025 mg/kg
         attiecībā uz PFOA un tās sāļiem un 1 mg/kg attiecībā uz individuāliem ar PFOA
         saistītiem savienojumiem vai ar PFOA saistītu savienojumu kombinācijām. Attiecībā
         uz lietojumiem, kuros šādas koncentrācijas robežvērtības patlaban nav iespējams
         ievērot, būtu jānosaka lielākas robežvērtības, kas Komisijai divu gadu laikā būtu
         jāpārskata, lai tās samazinātu.
   (8)   Tāpēc Regula (ES) 2019/1021 būtu attiecīgi jāgroza.
   (9)   Ņemot vērā to, ka dažas iepriekš piešķirtās atkāpes no Regulas (EK) Nr. 1907/2006
         XVII pielikumā noteiktā ierobežojuma, kas attiecas uz PFOA, tās sāļiem un ar PFOA
         saistītiem savienojumiem, rūpniecībai joprojām ir vajadzīgas pārejas perioda sakarā,
         taču īpašajos izņēmumos, kuri noteikti Regulas (ES) 2019/1021 I pielikumā, tās nav
         iekļautas, šādas atkāpes būtu jāpiemēro līdz 2020. gada 3. decembrim, proti, dienai,
         kad stājas spēkā Stokholmas konvencijas A pielikuma grozījums, kas attiecas uz
         PFOA, tās sāļiem un ar PFOA saistītiem savienojumiem.
   (10)  Regulas (EK) Nr. 1907/2006 XVII pielikumā noteiktais ierobežojums, kurš attiecas uz
         PFOA, tās sāļiem un ar PFOA saistītiem savienojumiem un kuru Komisija tagad plāno
         svītrot, līdzšinējos apstākļos kļūtu piemērojams 2020. gada 4. jūlijā. Konsekvences
         labad un lai atvieglotu Regulas (ES) 2019/1021 īstenošanu, šī regula būtu jāpiemēro
         no tās pašas dienas,
   IR PIEŅĒMUSI ŠO REGULU.
                                                  1. pants
   Regulas (ES) 2019/1021 I pielikumu groza saskaņā ar šīs regulas pielikumu.
         91/155/EEK, Direktīvu 93/67/EEK, Direktīvu 93/105/EK un Direktīvu 2000/21/EK (OV L 396,
         30.12.2006., 1. lpp.).
   5
         Padomes Lēmums (ES) 2019/639 (2019. gada 15. aprīlis) par nostāju, kas Eiropas Savienības vārdā
         jāieņem Pušu konferences devītajā sanāksmē attiecībā uz grozījumiem Stokholmas Konvencijas par
         noturīgajiem organiskajiem piesārņotājiem A un B pielikumā (OV L 109, 24.4.2019., 22. lpp.).
   6
         https://echa.europa.eu/documents/10162/c9666f21-532b-49a0-ace3-c843b7b8e5b0.
LV                                                    3                                                  LV
 ---pagebreak---                                                 2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā
   Vēstnesī.
   To piemēro no 2020. gada 4. jūlija.
   Šī regula uzliek saistības kopumā un ir tieši piemērojama visās dalībvalstīs.
   Briselē, 8.4.2020
                                                 Komisijas vārdā –
                                                 priekšsēdētāja
                                                 Ursula VON DER LEYEN
LV                                                  4                                           LV
 ---documentbreak---                            EIROPAS
                           KOMISIJA
                                                  Briselē, 8.4.2020.
                                                  C(2020) 1973 final
                                                  ANNEX
                                      PIELIKUMS
                                      dokumentam
                      KOMISIJAS DELEĢĒTĀ REGULA (ES) …/...,
   ar kuru Eiropas Parlamenta un Padomes Regulas (ES) 2019/1021 I pielikumu groza
   attiecībā uz perfluoroktānskābes (PFOA), tās sāļu un ar PFOA saistītu savienojumu
                                  iekļaušanu sarakstā
LV                                                                                   LV
 ---pagebreak---                                               PIELIKUMS
               Regulas (ES) 2019/1021 I pielikuma A daļu papildina ar šādu ierakstu:
   Viela                                    CAS Nr.   EK Nr.       Īpašs izņēmums lietošanai par
                                                                        starpproduktu vai cita
                                                                             specifikācija
   “Perfluoroktānskābe (PFOA), tās 335-67-1           206-397-  1. Šā ieraksta sakarā 4. panta
   sāļi un ar PFOA saistīti un citi                   9 un citi 1. punkta b) apakšpunkts attiecas
   savienojumi                                                  uz PFOA vai tās sāļiem
   “Perfluoroktānskābe (PFOA), tās                              koncentrācijā, kas vienāda ar vai
   sāļi un ar PFOA saistīti                                     zemāka         nekā      0,025 mg/kg
   savienojumi” ir:                                             (0,0000025 masas %), ja tie ir
    (i) perfluoroktānskābe,            arī                      vielās,         maisījumos           vai
          zarotas virknes izomēri;                              izstrādājumos.
    (ii) tās sāļi;
                                                                2. Šā ieraksta sakarā 4. panta
    (iii) ar       PFOA            saistīti                     1. punkta b) apakšpunkts attiecas
          savienojumi, kas saskaņā ar
                                                                uz individuālu ar PFOA saistītu
          Konvenciju ir jebkuras
          vielas, kuras noārdās līdz                            savienojumu vai ar PFOA saistītu
          PFOA, to vidū jebkuras                                savienojumu              kombināciju
          vielas (arī sāļi un polimēri),                        koncentrācijā, kas vienāda ar vai
          kurās          viena          no                      zemāka nekā 1 mg/kg (0,0001
          struktūrdaļām ir lineāras vai                         masas %), ja tie ir vielās,
          zarotas                 virknes                       maisījumos vai izstrādājumos.
          perfluorheptilgrupa
          (C7F15)C.                                             3. Šā ieraksta sakarā 4. panta
   Kā        ar     PFOA         saistītus                      1. punkta b) apakšpunktu piemēro
   savienojumus neiekļauj šādus                                 ar          PFOA             saistītiem
   savienojumus:                                                savienojumiem koncentrācijā, kas
    (i) C8F17-X, kur X= F, Cl, Br;                              vienāda ar vai zemāka nekā
    (ii) fluorpolimēri,             kurus                       20 mg/kg (0,002 % masas %), ja
          apraksta formula CF3[CF2]n-                           tie ir tādas vielas sastāvā, kas tiks
          R’, kur R’= jebkura grupa                             izmantota par transportētu izolētu
          un n>16;                                              starpproduktu Regulas (EK)
    (iii) perfluoralkilkarbonskābes                             Nr. 1907/2006                  3. panta
          (arī to sāļi, esteri, halīdi un                       15) punkta            c) apakšpunkta
          anhidrīdi)         ar        ≥8                       nozīmē        un     atbilst     stingri
          perfluorētiem           oglekļa                       kontrolētiem nosacījumiem, kuri
          atomiem;
                                                                izklāstīti       minētās        regulas
    (iv) perfluoralkānsulfonskābes                              18. panta         4. punkta          a)–
          un perfluorfosfonskābes (arī                          f) apakšpunktā un attiecas uz tādu
          to sāļi, esteri, halīdi un
                                                                fluorķimikāliju ražošanu, kurām
          anhidrīdi)         ar        ≥9
LV        perfluorētiem           oglekļa
                                                    1           oglekļa atomu virknē ir 6 atomi          LV
          atomiem;                                              vai mazāk. Šo izņēmumu
 ---pagebreak---    (v) perfluoroktānsulfonskābe un    Komisija pārskata un novērtē ne
       tās atvasinājumi (PFOS), kas   vēlāk kā [... Publikāciju birojs
       minēti šajā pielikumā          ieraksta datumu: 2 gadi pēc šīs
                                      grozošās regulas stāšanās spēkā].
                                      4. Šā ieraksta sakarā 4. panta
                                      1. punkta b) apakšpunkts attiecas
                                      uz PFOA un tās sāļiem
                                      koncentrācijā, kas vienāda ar vai
                                      zemāka nekā 1 mg/kg (0,0001
                                      masas       %),      ja     tie      ir
                                      politetrafluoretilēna         (PTFE)
                                      mikropulveros,        kas       iegūti
                                      apstarošanā       ar      jonizējošo
                                      starojumu, kura doza ir līdz
                                      400 kilogreju, vai termiskajā
                                      noārdīšanā, kā arī rūpnieciskiem
                                      un profesionāliem lietojumiem
                                      domātos         maisījumos          un
                                      izstrādājumos, kas satur PTFE
                                      mikropulverus.                  PTFE
                                      mikropulveru       ražošanas        un
                                      izmantošanas       laikā       pilnībā
                                      jānovērš PFOA emisijas vai, ja
                                      tas nav paveicams, emisijas pēc
                                      iespējas       jāsamazina.          Šo
                                      izņēmumu Komisija pārskata un
                                      novērtē ne vēlāk kā [...
                                      Publikāciju      birojs      ieraksta
                                      datumu: 2 gadi pēc šīs grozošās
                                      regulas stāšanās spēkā].
                                      5. Piemērojot atkāpi, PFOA, tās
                                      sāļu un ar PFOA saistītu
                                      savienojumu ražošana, laišana
                                      tirgū un lietošana ir atļauta
                                      šādiem mērķiem:
                                      a) līdz 2025. gada 4. jūlijam –
                                      fotolitogrāfijas vai izkodināšanas
                                      procesos pusvadītāju ražošanā;
                                      b) līdz 2025. gada 4.jūlijam –
                                      fotofilmu          fotogrāfiskajiem
                                      pārklājumiem;
LV                                  2                                         LV
 ---pagebreak---      c) līdz 2023. gada 4. jūlijam –
     tekstilmateriāliem ar ūdens un
     eļļu atgrūšanas spēju strādnieku
     pasargāšanai           no       tādiem
     bīstamiem šķidrumiem, kuri
     apdraud to veselību un drošību;
     d) līdz 2025. gada 4. jūlijam –
     invazīvām un implantējamām
     medicīniskajām ierīcēm;
     e) līdz 2023. gada 4. jūlijam –
     politetrafluoretilēna (PTFE) un
     polivinilidēnfluorīda          (PVDF)
     ražošanā, lai izgatavotu:
          (i) augstas           veiktspējas,
               korozijnoturīgas        gāzes
               filtra membrānas, ūdens
               filtra    membrānas         un
               membrānas
               medicīniskajiem
               tekstilizstrādājumiem,
          (ii) rūpnieciskajiem
               atkritumiem        paredzētu
               siltummaiņas aprīkojumu;
          (iii) rūpnieciskos hermētiķus,
               kas spēj novērst gaistošo
               organisko savienojumu un
               PM2,5 daļiņu noplūdes.
     6. Piemērojot atkāpi, PFOA, tās
     sāļu un ar PFOA saistītu
     savienojumu               izmantošana
     ugunsdzēsības putās, kuras jau
     uzstādītās mobilās vai fiksētās
     sistēmās lieto šķidru kurināmo
     tvaika slāpēšanai un šķidru
     kurināmo aizdegšanās dzēšanai
     (B klases        ugunsgrēki),       līdz
     2025. gada 4. jūlijam ir atļauta ar
     šādiem nosacījumiem:
               a) ugunsdzēsības       putas,
               kas satur vai var saturēt
               PFOA, tās sāļus un/vai ar
LV 3                                          LV
 ---pagebreak---              PFOA                saistītus
             savienojumus, neizmanto
             apmācībā;
             b) ugunsdzēsības putas,
             kas satur vai var saturēt
             PFOA, tās sāļus un/vai ar
             PFOA                saistītus
             savienojumus,
             izmēģinājumos izmanto
             vienīgi tad, ja visas
             noplūdes tiek kontrolētas;
             c) ugunsdzēsības       putas,
             kas satur vai var saturēt
             PFOA, tās sāļus un/vai ar
             PFOA                saistītus
             savienojumus,              no
             2023. gada       1. janvāra
             atļauts izmantot vienīgi
             tādos objektos, kur visas
             noplūdes       var       tikt
             kontrolētas;
             d) tādu      ugunsdzēsības
             putu krājumus, kas satur
             vai var saturēt PFOA, tās
             sāļus un/vai ar PFOA
             saistītus    savienojumus,
             apsaimnieko saskaņā ar
             5. pantu.
     7. Piemērojot atkāpi, ir atļauta
     perfluoroktiljodīdu         saturoša
     perfluoroktilbromīda       lietošana
     farmaceitisko produktu ražošanai;
     šo lietojumu Komisija pārskata
     un novērtē līdz 2026. gada
     31. decembrim, pēc tam – reizi
     četros gados un līdz 2036. gada
     31. decembrim.
     8. Atļauts turpināt izmantot
     PFOA, tās sāļus un/vai ar PFOA
     saistītus savienojumus saturošus
     izstrādājumus, kuri Savienībā
LV 4                                       LV
 ---pagebreak---      bijuši lietošanā pirms 2020. gada
     4. jūlija. Šādiem izstrādājumiem
     piemēro 4. panta 2. punkta trešo
     un ceturto daļu.
     9. Piemērojot atkāpi, PFOA, tās
     sāļus un/vai ar PFOA saistītus
     savienojumus līdz 2020. gada
     3. decembrim ir atļauts lietot
     šādos izstrādājumos:
     a) neimplantējamas medicīniskās
     ierīces, kas ietilpst Regulas (ES)
     2017/745* darbības jomā;
     b) lateksa tipogrāfijas krāsas;
     c) nanopārklājumi, ko uzklāj
     plazmas procesā.
     --------
     * Eiropas Parlamenta un Padomes
     Regula         (ES)         2017/745
     (2017. gada       5. aprīlis),    kas
     attiecas uz medicīniskām ierīcēm,
     ar              ko              groza
     Direktīvu 2001/83/EK,          Regulu
     (EK) Nr. 178/2002 un Regulu
     (EK) Nr. 1223/2009 un atceļ
     Padomes Direktīvas 90/385/EK
     un 93/42/EEK.”.
LV 5                                       LV